Objavili još mailova: "Ponosan što jašem s vama, Grupo Borg"

U novim mailovima koje je objavio Index.hr nema Martine Dalić. Na mailing listi ostali su Tomislav Matić iz Texo Managementa, Tonći Korunić i Matko Maravić iz InterCapitala te predstavnik tvrtke Altera Marko Delić

<p>Portal <strong><a href="https://beta.index.hr/vijesti/clanak/objavljujemo-mailove-martine-dalic-ovo-je-dokaz-da-je-plenkovic-znao-bas-sve-o-agrokoru/1043184.aspx">Index.hr</a> </strong>u srijedu je objavio je prepisku mailova ministrice gospodarstva i potpredsjednice Vlade <strong>Martine Dalić</strong> iz koje se vidi da su vlasnici i predsjednici privatnih brokerskih kuća, konzultantskih tvrtki i odvjetničkih ureda sudjelovali u pripremi lex Agrokora. Riječ je o <strong>komunikaciji između autora lex Agrokora, potpredsjednice vlade Martine Dalić i ministra financija Zdravka Marića</strong>.</p><p>U četvrtak niz se nastavlja i s <strong>mailovima pisanim nakon 10. travnja</strong> u kojima ministrica <strong>Dalić nije uključena u korespondenciju.</strong> Na mailing listi od pisaca Lex Agrokora ostali su <strong>Tomislav Matić</strong> iz Texo Managementa, <strong>Tonći Korunić i Matko Maravić</strong> iz InterCapitala te predstavnik tvrtke Altera <strong>Marko Delić</strong>, javlja <strong><a href="http://www.index.hr/vijesti/clanak/objavljujemo-nove-mailove-tko-je-odabrao-glavne-savjetnike-za-spas-agrokora-pa-dalickini-momci-s-hotmaila/1043886.aspx">Index.hr.</a></strong></p><p><strong>- Grupa Borg, sretan Vam Uskrs! Ponosan sam što jašem s vama!</strong> - napisao je <strong>Ramljak 16. travnja</strong> prošle godine. Zanimljivo je kako je <strong>Dalićkina grupa Ivicu Todorića do 10. travnja nazivala Borgom</strong>, no kada je Ramljak zbacio Todorića, preuzeli su i njegovu oznaku - Borg.</p><p>Termin Borg odnosi se na <strong>rasu iz svemira serijala Star Trek</strong>. Radi se o visokotehnološkim i kibernetičkim organizmima koji funkcioniraju kao Kolektiv bez vlastite individualnosti. Borg prisilno asimilira nove pripadnike uz moto <strong>'Otpor je uzaludan'</strong>. </p><p>Uglavnom, ta je grupa birala glavnog savjetnika i evaluirala pristigle ponude, što dokazuje kontinuitet rada pisaca Lex Agrokora koji su prvo stvarali zakon, a zatim i preuzeli upravljanje Agrokorom. Podsjetimo i da nije bilo javnog natječaja, nego su se slali upiti, piše Index. </p><p><strong>Predstavnik tvrtke Altera</strong> održao je i kratku prezentaciju pristiglih ponuda.</p><p> - Općeniti je zaključak da 3 ponude (McKinsey, Alix i E&Y) pokrivaju većinu traženog scopa kvalitetno, dok su dvije ponude (BCG i Roland Berger) jako fokusirane na operational improvements i malo 'tanke' što se tiče vođenja procesa restrukturiranja. Povrh toga, <strong>McKinsey</strong> je u dosta očitom konfliktu, tako da (po meni) ne dolaze u obzir, iako su ostavili jako dobar dojam na sastanku u četvrtak - napisao je Delić.</p><p>Na kraju je, kao što je poznato, Alix Partners izabran kao glavni savjetnik, i to 25 travnja. Istog dana kada je Alix potpisao ugovor s Agrokorom, odnosno vladinim povjerenikom Ramljakom, odmah su potpisana još četiri ugovora i to s <strong>Texo Managementom, Altera Savjetovanjem, InterCapitalom</strong>, koji su bili pisci Lex Agrokora te sudjelovali u evaluaciji pristiglih ponuda, te s Komunikacijskim uredom <strong>Colić, Laco i Partneri.</strong></p><p>- Te tvrtke pomagale su kompaniji i izvanrednom povjereniku u svladavanju tog najkritičnijeg razdoblja izvanredne uprave. U to vrijeme niti jednu od tih kompanija formalno nije bio angažirao Agrokor, ali su dobro radile i vrlo su dobro razumjele problematiku. Nama je svakako bila potrebna lokalna podrška - rekao je <strong>Alastair Beveridge</strong>, jedan od izvršnih direktora AlixPartners u razgovoru za Jutarnji list u veljači ove godine.</p><p>U istom intervjuu na pitanje kako to da su te tvrtke angažirali isti dan, izrekao je povijesno: "Tek kad je Agrokor pristao na naše uvjete, bilo je moguće finalizirati ugovore s podizvođačima."</p><p>Time Beveridge zapravo priznaje da je Ramljak u trenutku kad je birao savjetnika imao na stolu Alixovu ponudu koja je već uključivala njegovu dojučerašnju tvrtku.</p>